《和开元余兄儒术误身》
宋代·陈普

安得茅茨美化流，弦歌多著武城游。
文章久矣经天地，孝悌非徒淑党州。
惟有命焉轲不谓，贫非病也宪何羞。
曼相能使人相类，莫信诗人浪诉愁。
莫逐嗟卑嗟老流，谋身先向吕宫游。
力耕不怕水和旱，笃信能行貊与州。
寡悔到头终得禄，不恒自古或承羞。
藜羹布被君休叹，五十无闻却是愁。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。